CELEX: 32018D0509
Language: hu
Date: 2018-03-22 00:00:00
Title: Az Európai Tanács (EU) 2018/509 határozata (2018. március 22.) az Európai Központi Bank alelnökének kinevezéséről

27.3.2018   
            
            
               HU
            
            
               Az Európai Unió Hivatalos Lapja
            
            
               L 83/15
            
         AZ EURÓPAI TANÁCS (EU) 2018/509 HATÁROZATA
   (2018. március 22.)
   az Európai Központi Bank alelnökének kinevezéséről
   AZ EURÓPAI TANÁCS,
   tekintettel az Európai Unió működéséről szóló szerződésre és különösen annak 283. cikke (2) bekezdésére,
   tekintettel az Európai Központi Bank alelnökének kinevezéséről szóló, 2018. február 20-i tanácsi ajánlásra (1),
   tekintettel az Európai Parlament véleményére (2),
   tekintettel az Európai Központi Bank Kormányzótanácsának véleményére (3),
   mivel:
   
               (1)
            
            
               A 2010/223/EU európai tanácsi határozattal (4) összhangban Vítor CONSTÂNCIO-nak, az Európai Központi Bank alelnökének hivatali ideje 2018. május 31-én lejár, és ezért ki kell nevezni az Európai Központi Bank új alelnökét.
            
         
               (2)
            
            
               Az Európai Tanács Luis DE GUINDOS JURADO-t kívánja kinevezni az Európai Központi Bank új alelnökévé, aki az Európai Tanács véleménye szerint a Szerződés 283. cikkének (2) bekezdésében foglalt valamennyi követelményt teljesíti,
            
         ELFOGADTA EZT A HATÁROZATOT:
   1. cikk
   Az Európai Tanács Luis DE GUINDOS JURADO-t 2018. június 1-jétől, nyolcéves hivatali időre az Európai Központi Bank alelnökévé nevezi ki.
   2. cikk
   Ezt a határozatot az Európai Unió Hivatalos Lapjában ki kell hirdetni.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2018. március 22-én.
      
         
            az Európai Tanács részéről
         
         
            az elnök
         
         D. TUSK
      
   
   
      (1)  HL C 67., 2018.2.22., 1. o.
   
   
      (2)  2018. március 14-i vélemény (a Hivatalos Lapban még nem tették közzé).
   
      (3)  2018. március 7-i vélemény (a Hivatalos Lapban még nem tették közzé).
   
      (4)  Az Európai Tanács 2010/223/EU határozata (2010. március 26.) az Európai Központi Bank alelnökének kinevezéséről (HL L 99., 2010.4.21., 7. o.).